CELEX: 22000D1221(19)
Language: hr
Date: 1999-09-24 00:00:00
Title: Odluka Zajedničkog odbora EGP-a br. 119/1999 od 24. rujna 1999. o izmjeni Priloga XI. (Telekomunikacijske usluge) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               101
            
         22000D1221(19)
   
               L 325/34
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 119/1999
   od 24. rujna 1999.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu izmijenjen je Odlukom br. 84/1999 Zajedničkog odbora EGP-a od 25. lipnja 1999. (1)
               
            
         
               (2)
            
            
               Odluka br. 128/1999/EZ Europskog parlamenta i Vijeća od 14. prosinca 1998. o koordiniranom uvođenju treće generacije mobilnih i bežičnih komunikacijskih sustava (UMTS) u Zajednicu (2) treba se unijeti u Sporazum.
            
         
               (3)
            
            
               Odredbe o međunarodnim aspektima Odluke br. 128/1999/EZ prilagođavaju se u svrhu Sporazuma,
            
         ODLUČIO JE:
   Članak 1.
   Iza točke 5.cc (Direktiva 97/13/EZ Europskog parlamenta i Vijeća) Priloga XI. Sporazumu prije naslova „Poštanske usluge” umeće se sljedeća točka:
   
      
                  „5.cd
               
               
                  
                     399 D 0128: Odluka br. 128/1999/EZ Europskog parlamenta i Vijeća od 14. prosinca 1998. o koordiniranom uvođenju treće generacije mobilnih i bežičnih komunikacijskih sustava (UMTS) u Zajednicu (SL L 17, 22.1.1999., str. 1.).
               
            Odredbe Odluke se za potrebe sadašnjeg Sporazuma tumače sa sljedećim prilagodbama:
      Članak 9. ne dovodi u pitanje pravo države članice EFTA-e da poduzme mjere koje se donose na usluge UMTS i opremu UMTS u trećim zemljama ili da pregovaraju o bilateralnim i multilateralnim sporazumima primjenjivim na UMTS s trećim zemljama i međunarodnim organizacijama u svoje vlastito ime. Komisija i države EFTA-e se međusobno obavješćuju i na zahtjev održavaju savjetovanja vezano uz takve mjere ili pregovore u okviru Zajedničkog odbora EGP-a.”
   
   Članak 2.
   Tekstovi Odluke 128/1999/EZ na islandskom i norveškom jeziku koji su priloženi odnosnim jezičnim inačicama ove Odluke vjerodostojni su.
   Članak 3.
   Ova Odluka stupa na snagu 25. rujna 1999., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 24. rujna 1999.
      
         
            Za Zajednički odbor EGP-a
         
         
            Predsjednik
         
         N. V. LIECHTENSTEIN
      
   
   
      (1)  SL L 296, 23.11.2000.
   
      (2)  SL L 17, 22.1.1999., str. 1.